3. การประกอบธุรกิจของแต่ละสายผลิตภัณฑ์

1.  ลักษณะผลิตภัณฑ์และขั้นตอนการผลิต

    1.  ประเภทของผลิตภัณฑ์

ผลิตภัณฑ์ของบริษัทจัดจำหน่ายภายในประเทศทั้งหมด แยกตามผลิตภัณฑ์ได้ดังนี้

1.  ประเภทอาหารสัตว์ผสมสำเร็จรูปซึ่งมีทั้งชนิดเม็ดและชนิดผง และเป็นประเภทหัวอาหารสัตว์
    โดย แบ่งออกได้อีกคือ

-   อาหารสัตว์สำหรับสัตว์บก เช่น สุกร ไก่ เป็ด นกกระทา และวัวนม เป็นต้น โดยจัดจำหน่าย
    ภายใต้เครื่องหมายการค้า ลี, วิน, แม็กซ์ และโปรเกรด

-   อาหารสัตว์สำหรับสัตว์น้ำ เช่น ปลา กุ้ง และกบ เป็นต้น โดยจัดจำหน่ายภายใต้เครื่องหมาย
    การค้า ลี, วิน, แม็กซ์ และโปรเกรด

-   อาหารสัตว์สำหรับสัตว์เลี้ยง เช่น สุนัข โดยจัดจำหน่ายภายใต้เครื่องหมายการค้า ดีไลท์,
    เพ็ทโต้ และ ไก่ชน โดยจัดจำหน่ายภายใต้เครื่องหมายการค้า นักสู้

2.  อบพืชข้าวโพดเพื่อจำหน่ายเป็นวัตถุดิบอาหารสัตว์

3.  พันธุ์สัตว์ เป็นผลิตภัณฑ์พลอยได้จากกิจการฟาร์มเลี้ยงสัตว์ของบริษัท
    ที่บริษัทดำเนินการเพื่อประโยชน์ในการศึกษาค้นคว้าวิจัยและพัฒนาคุณภาพอาหารสัตว์ที่ผลิตได้ของบริษัทให้เป็นที่ยอมรับของเกษตรกรผู้เลี้ยงสัตว์ทั่วไป
    โดยบริษัทมิได้มุ่งเน้นในเชิงพาณิชย์

บริษัท ลีพัฒนาผลิตภัณฑ์ จำกัด (มหาชน) และบริษัท ลีพัฒนาอาหารสัตว์ จำกัด
มีกำลังการผลิตอาหารสัตว์รวม 504,000 ตันต่อปี ในปี 2553 และมีการผลิตจริงประมาณ 50%
ของอัตรากำลังการผลิตทั้งสองโรงงานรวมกัน

3.1.2 สิทธิบัตรหรือข้อจำกัดในการประกอบธุรกิจ

บัตรส่งเสริมการลงทุนของบริษัท ลีพัฒนาผลิตภัณฑ์ จำกัด (มหาชน) และบริษัทย่อย

  (ก) ได้รับการส่งเสริมการลงทุนในกิจการผลิตอาหารสัตว์ผสมสำเร็จรูปและหัวอาหารสัตว์

บริษัท ลีพัฒนาผลิตภัณฑ์ จำกัด (มหาชน)

- ก่อสร้างโรงงานในจังหวัดเพชรบุรี มีกำลังการผลิตอาหารสัตว์บก 300,000 ตัน/ปี
อาหารสัตว์น้ำ (แห่งที่ 1) 72,000 ตัน / ปี และอาหารสัตว์น้ำ (แห่งที่ 2) 48,000 ตัน / ปี

บริษัท ลีพัฒนาอาหารสัตว์ จำกัด

- ก่อสร้างโรงงานในจังหวัดสระบุรี มีกำลังการผลิตอาหารสัตว์น้ำ 72,000 ตัน / ปี

  สิทธิประโยชน์ที่ได้รับ :-

1)  ยกเว้นอากรขาเข้าสำหรับเครื่องจักร

2)  ลดหย่อนอากรขาเข้าร้อยละ 75 ของอัตราปกติสำหรับวัตถุดิบ
    หรือวัสดุจำเป็นที่นำเข้ามาใช้ในการผลิตเพื่อจำหน่ายในประเทศ

3)  ยกเว้นภาษีเงินได้นิติบุคคลสำหรับกำไรสุทธิเป็นเวลา 8 ปี
    นับแต่วันที่เริ่มมีรายได้จากการประกอบการ

4)  ลดหย่อนภาษีเงินได้นิติบุคคลสำหรับกำไรสุทธิในอัตราร้อยละ 50 ของอัตราปกติ มีกำหนดอีก 5
    ปี นับจากวันพ้นกำหนดตามข้อ 3 เฉพาะกรณีโรงงานผลิตอาหารสัตว์บก
    และโรงงานอาหารสัตว์น้ำ (แห่งที่ 1) ของ บริษัท ลีพัฒนาผลิตภัณฑ์ จำกัด (มหาชน)

5)  ได้รับอนุญาตให้หักค่าขนส่ง ค่าไฟฟ้า
    และค่าน้ำประปาสองเท่าของค่าใช้จ่ายดังกล่าวเป็นระยะเวลา 10 ปี
    นับแต่วันที่มีรายได้จากการประกอบกิจการ เพื่อคำนวณภาษีเงินได้นิติบุคคล

  เฉพาะกรณีโรงงานผลิตอาหารสัตว์บก และโรงงานผลิตอาหารสัตว์น้ำ (แห่งที่ 1) ของ บริษัท
  ลีพัฒนาผลิตภัณฑ์ จำกัด (มหาชน)

  6) ได้รับอนุญาตให้หักเงินลงทุนในการติดตั้ง หรือก่อสร้างสิ่งอำนวยความสะดวก ร้อยละ 25
  ของเงินลงทุน นอกเหนือไปจากการหักค่าเสื่อมราคาตามปกติ เฉพาะกรณีของ บริษัท
  ลีพัฒนาผลิตภัณฑ์ จำกัด (มหาชน)

  7) วันที่สิ้นสุดของสิทธิประโยชน์ตามโครงการ

  บริษัท ลีพัฒนาผลิตภัณฑ์ จำกัด (มหาชน)

  - สัตว์บก สิ้นสุดวันที่ 1 กันยายน 2547

  - สัตว์น้ำ (แห่งที่ 1) สิ้นสุดวันที่ 23 กรกฎาคม 2553

  - สัตว์น้ำ (แห่งที่ 2) สิ้นสุดวันที่ 30 มิถุนายน 2561

  บริษัท ลีพัฒนาอาหารสัตว์ จำกัด

  - สัตว์น้ำ สิ้นสุดวันที่ 3 มกราคม 2558

(ข) ได้รับการส่งเสริมการลงทุนในกิจการอบพืชและไซโล

- สถานที่ตั้งโรงงานจังหวัดสระบุรี ลงทุนในนาม บริษัท ลีพัฒนาเกษตรมั่นคง จำกัด มีไซโลความจุ
13,500 ตัน และเตาอบขนาด 70 ตันต่อชั่วโมง

- สิทธิและประโยชน์ที่ได้รับ :-

1)  ยกเว้นอากรขาเข้าสำหรับเครื่องจักร

2)  ยกเว้นภาษีเงินได้นิติบุคคลสำหรับกำไรสุทธิเป็นเวลา 8 ปี
    นับแต่วันที่เริ่มมีรายได้จากการประกอบการ

3)  วันที่สิ้นสุดของสิทธิประโยชน์ตามโครงการในวันที่ 2 สิงหาคม 2556

[]3.1.3 ขั้นตอนการผลิต

3.2 การตลาดและภาวการณ์แข่งขัน

3.2.1 ลักษณะลูกค้า และกลุ่มลูกค้าเป้าหมายของบริษัทและช่องทางการจัดจำหน่าย

ลักษณะลูกค้าและกลุ่มลูกค้าเป้าหมายของบริษัท ได้แก่ เกษตรกรผู้เลี้ยงสัตว์โดยตรง และตัวแทนขาย
โดยบริษัทได้จำหน่ายสินค้าให้แก่ลูกค้าดังกล่าวในสัดส่วนร้อยละ 45 และร้อยละ 55 ตามลำดับ
ซึ่งผลิตภัณฑ์ของบริษัทที่จัดจำหน่ายมากที่สุดจะเป็นอาหารสุกร
โดยเกษตรกรจะเป็นฟาร์มที่มีขนาดใหญ่และมีมาตรฐาน มีกำลังซื้อที่เพียงพอ
สม่ำเสมอและจะนำอาหารสัตว์ไปใช้เท่านั้นไม่ได้นำไปขายต่อ
ส่วนตัวแทนขายมีเขตพื้นที่ขายที่แน่นอนและมีความสามารถในการเปิดและบริหารตัวแทนย่อยในเขตพื้นที่
หรือมีการจัดตั้งทีมขายภายนอกร้านค้าของตัวแทน
มีความพร้อมด้านการเงินและมีความเข้าใจในเงื่อนไขการขายต่างๆ ของการเป็นตัวแทน
ลูกค้าในอุตสาหกรรมนี้มักให้ความสำคัญต่อคุณภาพของผลิตภัณฑ์
บริษัทจึงมุ่งเน้นการผลิตและจำหน่ายผลิตภัณฑ์อาหารสัตว์ที่มีคุณภาพเพื่อให้ประโยชน์สูงสุดต่อเกษตรผู้เลี้ยง
สร้างความพึงพอใจให้กับลูกค้า
บริษัทมีการสร้างความสัมพันธ์ที่ดีต่อลูกค้าและตัวแทนขายและด้วยความน่าเชื่อถือในคุณภาพของผลิตภัณฑ์
ทำให้ปัจจุบันบริษัทมีลูกค้าทั้งหมดมากกว่า 700 ราย ซึ่งเป็นทั้งลูกค้าเดิมและรายใหม่
ลูกค้าที่นับว่าเป็นลูกค้ารายใหญ่ 10 รายแรกในระยะเวลา 3 ปีที่ผ่านมาคิดเป็นประมาณ 20%
ของยอดขายทั้งหมดเท่านั้น

2.  กลยุทธ์การแข่งขัน

จากการที่บริษัทมีประสบการณ์ในธุรกิจมานานกว่า 26 ปี เป็นที่รู้จักแพร่หลาย
และได้รับการยอมรับในตลาดจากลูกค้า ผ่านการวิจัยและพัฒนาวัตถุดิบเพื่อเพิ่มคุณภาพของสูตรอาหาร
สร้างความแตกต่างในสินค้า ตามคำสั่งซื้อของลูกค้า (Customized product)
ซึ่งแตกต่างจากคู่แข่ง หากสภาพตลาดมีความต้องการใช้อาหารสัตว์มากขึ้น
บริษัทยังมีกำลังการผลิตที่รองรับระบบการผลิตซึ่งมีปริมาณมาก ๆ ได้ (Mass Production)
นอกจากนี้บริษัทมีการสร้างความสัมพันธ์ที่ดีกับลูกค้า ได้แก่
การจัดสัมมนาวิชาการและกำหนดเงินรางวัลตามเป้าหมายการขายสินค้าให้แก่ลูกค้า
และมีการบริหาร สต๊อควัตถุดิบเพื่อลดปัญหาจากความผันผวนของราคาวัตถุดิบ
นอกจากนี้มีการวิจัยจัดหาวัตถุดิบทดแทนที่ไม่ลดคุณภาพของสินค้าในช่วงเวลาที่วัตถุดิบบางรายการอาจมีราคาสูงเนื่องจากขาดแคลน

3.  นโยบายราคา

เนื่องจากอาหารสัตว์เป็นสินค้าที่ควบคุมราคาโดยกรมการค้าภายใน กระทรวงพาณิชย์
เป็นผู้กำหนดเพดานราคาขายกลางตามประกาศของแต่ละบริษัท แต่อย่างไรก็ตาม
ราคาซื้อขายจริงผู้ผลิตสามารถจะเปลี่ยนแปลงได้ตามต้นทุนการผลิตและการแข่งขันอื่น ๆ เช่น
การส่งเสริมการขายแต่ต้องไม่สูงกว่าราคากลางดังกล่าว
บริษัทสามารถเสนอราคาที่เหมาะสมแก่ลูกค้าโดยการบริหารราคาต้นทุนวัตถุดิบที่มีประสิทธิภาพ ได้แก่
การจัดหาและจัดเก็บรักษาวัตถุดิบที่มีราคาเหมาะสมตามฤดูกาลในการผลิต โดยส่วนใหญ่ได้แก่
กากถั่วเหลือง ปลาป่นและข้าวโพด และมีการวิจัยจัดหาวัตถุดิบอื่น ๆ
ทดแทนโดยไม่ลดคุณภาพของสารอาหารเพื่อให้สามารถแข่งขันการตัดราคากับคู่แข่งได้

4.  ภาวะการแข่งขัน

การแข่งขันในตลาดธุรกิจอาหารสัตว์ แบ่งออกเป็น 2 ตลาดใหญ่ ๆ คือ

1. ตลาดอิสระ (Free Market) คือ การขายอาหารสัตว์ให้แก่ลูกค้าโดยตรง
เพื่อลูกค้าที่ซื้อนำไปใช้เองหรือนำไปขายต่อให้แก่เกษตรกรผู้เลี้ยงสัตว์

2 ตลาดแบบประกันราคา (Contract Farming) คือ
การขายอาหารสัตว์ให้กับลูกค้าที่เข้าร่วมโครงการในการเลี้ยงสัตว์
โดยมีเงื่อนไขในการรับประกันราคาขายพันธุ์สัตว์มีชีวิตให้กับเกษตรกรผู้เลี้ยงสัตว์
โดยลูกค้าจะต้องมีฟาร์มเป็นของตนเอง นอกจากอาหารสัตว์แล้วยังมีการจัดหาพันธุ์สัตว์ เช่น
ลูกสุกรและลูกไก่ให้เกษตรกร ตลอดจนการบริหาร
จัดการด้านฟาร์มที่ทันสมัยให้แก่ลูกค้าที่เข้าโครงการ

อุตสาหกรรมอาหารสัตว์โดยภาพรวม
มีความสามารถในการทำกำไรอยู่ในระดับปานกลางและมีอัตราการเติบโตเฉลี่ยปีละไม่มากนัก
(ประมาณ 10%) และมีความผันผวนของความต้องการบ้างในบางปี
หากการส่งออกเนื้อสัตว์ได้รับผลกระทบจากการส่งออก
อย่างไรก็ตามอุตสาหกรรมนี้ยังมีความผันผวนน้อยกว่าสินค้าเกษตรแปรรูปประเภทอื่น
เนื่องจากเป็นการขายภายในประเทศ ไม่เผชิญการแข่งขันที่รุนแรงจากต่างประเทศ

ตามข้อมูลจากสมาคมผู้ผลิตอาหารสัตว์ไทย มีโรงงานผลิตอาหารสัตว์จดทะเบียนอยู่กับสมาคมจำนวน
57 ราย คิดเป็นส่วนแบ่งการตลาดมากกว่า 90 %
โดยโรงงานขนาดกลางและขนาดใหญ่จะเน้นการผลิตอาหารสุกร ไก่เนื้อ ไก่ไข่ และอาหารสัตว์น้ำ
ขณะที่โรงงานขนาดเล็กมักจะผลิตอาหารสัตว์เฉพาะอย่าง
เนื่องจากเป็นตลาดที่มีขนาดเล็กการแข่งขันจึงค่อนข้างรุนแรงมีการตัดราคา
โดยเฉพาะจากคู่แข่งที่มีการผลิตแบบครบวงจรจะได้เปรียบทางด้านการประหยัดจากขนาด
(Economies of scale) เนื่องจากสามารถป้อนผลิตภัณฑ์ให้กับฟาร์มของตนเอง รวมถึงฟาร์ม
ของบริษัทซึ่งเป็นลูกค้าสมาชิก

บริษัทและบริษัทย่อยมียอดขายอาหารสัตว์เกือบทั้งหมดอยู่ในตลาดอิสระ
และเป็นการขายเฉพาะภายในประเทศ
ทั้งนี้เมื่อเทียบกับปริมาณความต้องการอาหารสัตว์ทั้งประเทศประมาณ 12.85 ล้านตันต่อปี
บริษัทจะมีส่วนแบ่งตลาดประมาณ 3%
ซึ่งคำนวณจากการที่บริษัทคาดว่าปริมาณความต้องการดังกล่าวจะเป็นอาหารสัตว์ที่มาจากโรงงานผลิตอาหารสัตว์ประมาณ
70% และเกษตรกรผสมอาหารเองประมาณ 30%
ซึ่งในส่วนที่มาจากโรงงานผลิตอาหารสัตว์แยกเป็นที่อยู่ในส่วนของตลาดอิสระประมาณ 35%
และตลาดที่อยู่ในโครงการเลี้ยงสัตว์ของผู้ประกอบการผลิตแบบครบวงจร (Integrated
business line) อีก 65% ทั้งนี้บริษัทมีส่วนแบ่งเฉพาะในตลาดอาหารสัตว์อิสระคิดเป็นประมาณ
8% ซึ่งทางบริษัทคาดว่ามีส่วนแบ่งตลาดที่อยู่ใน 5 อันดับของผู้ผลิตอาหารสัตว์ในตลาดอิสระ
ซึ่งเป็นรายใหญ่ ๆ ของประเทศ (คาดการณ์โดยฝ่ายบริหารของบริษัท
และคำนวณจากอาหารสัตว์บกและอาหารสัตว์น้ำรวมกัน)

สำหรับการแข่งขันกับบริษัทที่มีธุรกิจเกี่ยวกับการเกษตรแบบครบวงจร
กับการมุ่งเน้นธุรกิจอาหารสัตว์เพียงอย่างเดียวนั้น
จะเป็นการแข่งขันทั้งทางด้านบวกและลบของทั้งสองแบบ เช่น
หากธุรกิจแบบครบวงจรประสบปัญหากับสภาวะการเลี้ยงและราคาตกต่ำของสัตว์บางชนิดเพื่อจำหน่าย
จะส่งผลให้ธุรกิจแบบครบวงจรนั้นประสบปัญหาสำหรับการขายสัตว์ชนิดนั้น ๆ ทั้งหมด
แต่หากการเลี้ยงและราคาของสัตว์ชนิดนั้น ๆ ดี
ธุรกิจก็จะประสบความสำเร็จในการขายอย่างมากในธุรกิจที่ส่งผลโดยตรงและธุรกิจที่เกี่ยวเนื่อง
ส่วนด้านธุรกิจของบริษัทที่มุ่งเน้นธุรกิจอาหารสัตว์เพียงอย่างเดียวนั้น
สามารถปรับเปลี่ยนธุรกิจไปตามสภาวการณ์ได้ เช่น
เมื่ออาหารสัตว์บางประเภทมีแนวโน้มการใช้และกำไรมากกว่าก็อาจจะหันไปมุ่งเน้นอาหารสัตว์ประเภทนั้น
ๆ มากขึ้น เป็นต้น ซึ่งจะไม่เกิดความเสี่ยงมากในการดำเนินธุรกิจ
แต่ในทางกลับกันหากธุรกิจเกี่ยวกับการเกษตรทั้งหมดดีธุรกิจที่ไม่ครบวงจรก็จะเติบโตได้น้อยกว่าธุรกิจที่ทำแบบครบวงจรเช่นกัน

แนวโน้มในอนาคตสำหรับการหันมาทำธุรกิจเกี่ยวกับการเกษตรแบบครบวงจร
ของประเภทธุรกิจการเกษตรนั้น
จากการประเมินสถานการณ์ของผู้บริหารของบริษัทคาดการณ์ว่าการที่ธุรกิจเกษตรจะหันมาทำธุรกิจแบบครบวงจรนั้นยังคงมีจำนวนน้อย
เนื่องจากปรับเปลี่ยนการทำธุรกิจการเกษตรแบบครบวงจร
บริษัทที่ปรับเปลี่ยนจะต้องเป็นบริษัทที่มีขนาดใหญ่และใช้เงินทุนจำนวนมาก
แต่สำหรับธุรกิจการเกษตรในประเทศไทยนั้นส่วนใหญ่จะเป็นบริษัทที่มีขนาดกลางและขนาดเล็ก
จึงเป็นข้อจำกัดสำหรับธุรกิจที่มีขนาดกลางและขนาดเล็กในการขยายธุรกิจการเกษตรเป็นแบบครบวงจรได้

  3.2.5 ภาวะอุตสาหกรรมและแนวโน้มผลิตภัณฑ์

ตารางเปรียบเทียบประมาณการปริมาณการใช้อาหารสัตว์ภายในประเทศ สำหรับปี 2553 และ 2554

+-------------+----------+------+----------+------+----------+------+
| ประเภท      | ปริมาณอาห |      |          |      |          |      |
|             | ารสัตว์ที่ใช้ |      |          |      |          |      |
+-------------+----------+------+----------+------+----------+------+
| อาหารสัตว์    | ปี 2553   |      | ปี 2554   |      | เพิ่มขึ้น    |      |
|             |          |      |          |      | (ลดลง)   |      |
+-------------+----------+------+----------+------+----------+------+
|             | ปริมาณ    | ร    | ปริมาณ    | ร    | ปริมาณ    | ร    |
|             | (ตัน)     | ้อยละ | (ตัน)     | ้อยละ | (ตัน)     | ้อยละ |
+-------------+----------+------+----------+------+----------+------+
| ไก่เนื้อ       | 3        | 3    | 4        | 3    | 398,772  | 1    |
|             | ,904,956 | 0.39 | ,303,728 | 0.06 |          | 0.21 |
+-------------+----------+------+----------+------+----------+------+
| ไก่พ่อแม่พันธุ์   | 608,328  | 4.73 | 670,320  | 4.68 | 61,992   | 1    |
|             |          |      |          |      |          | 0.19 |
+-------------+----------+------+----------+------+----------+------+
| ไก่ไข่เล็กรุ่น   | 659,967  | 5.14 | 765,483  | 5.35 | 105,516  | 1    |
|             |          |      |          |      |          | 5.99 |
+-------------+----------+------+----------+------+----------+------+
| ไก่ไข่ให้ไข่    | 1        | 1    | 1        | 1    | 232,400  | 1    |
|             | ,452,400 | 1.30 | ,684,800 | 1.77 |          | 6.00 |
+-------------+----------+------+----------+------+----------+------+
| ไก่ไข่พ่อแม่พันธุ์ | 18,800   | 0.15 | 22,000   | 0.15 | 3,200    | 1    |
|             |          |      |          |      |          | 7.02 |
+-------------+----------+------+----------+------+----------+------+
| หมูขุน        | 3        | 2    | 3        | 2    | 472,000  | 1    |
|             | ,245,000 | 5.25 | ,717,000 | 5.96 |          | 4.55 |
+-------------+----------+------+----------+------+----------+------+
| หมูพันธุ์       | 790,500  | 6.15 | 818,400  | 5.72 | 27,900   | 3.53 |
+-------------+----------+------+----------+------+----------+------+
| เป็ดเนื้อ      | 252,000  | 1.96 | 252,000  | 1.76 | 0        | 0    |
+-------------+----------+------+----------+------+----------+------+
| เป็ดพันธุ์      | 21,900   | 0.17 | 21,900   | 0.15 | 0        | 0    |
+-------------+----------+------+----------+------+----------+------+
| เป็ดไข่       | 130,000  | 1.01 | 162,500  | 1.14 | 32,500   | 2    |
|             |          |      |          |      |          | 5.00 |
+-------------+----------+------+----------+------+----------+------+
| โคนม        | 474,500  | 3.69 | 498,225  | 3.48 | 23,725   | 5.00 |
+-------------+----------+------+----------+------+----------+------+
| กุ้ง          | 720,000  | 5.60 | 800,000  | 5.59 | 80,000   | 1    |
|             |          |      |          |      |          | 1.11 |
+-------------+----------+------+----------+------+----------+------+
| ปลา         | 571,860  | 4.45 | 600,453  | 4.19 | 28,593   | 5.00 |
+-------------+----------+------+----------+------+----------+------+
| รวม         | 12       | 100  | 14       | 100  | 1        | 1    |
|             | ,850,211 |      | ,316,809 |      | ,466,598 | 1.41 |
+-------------+----------+------+----------+------+----------+------+

ที่มา : สมาคมผู้ผลิตอาหารสัตว์ไทย

ในปี 2554 ประมาณการใช้อาหารสัตว์ภายในประเทศมีปริมาณรวมทั้งสิ้น 14.32 ล้านตัน
ซึ่งเพิ่มขึ้นจากปี 2553 ประมาณ 1.47 ล้านตัน โดยมีปริมาณการใช้อาหารสัตว์ที่สำคัญ อาทิ ไก่เนื้อ
4.30 ล้านตัน ไก่ไข่และพ่อแม่พันธุ์ 3.14 ล้านตัน หมูขุน 3.72 ล้านตัน หมูพันธุ์ 0.82 ล้านตัน
เป็ด 0.44 ล้านตัน โคนม 0.50 ล้านตัน กุ้ง 0.80 ล้านตัน และปลา 0.60 ล้านตัน เป็นต้น

ปี 2553 เป็นปีที่ภาพรวมเศรษฐกิจมีทิศทางที่ดีขึ้น มีการบริโภคเพิ่มขึ้น
ราคาผลผลิตทางปศุสัตว์อยู่ในเกณฑ์ดี ในปี 2554 การบริโภคก็น่าจะเพิ่มขึ้น
เพราะเศรษฐกิจยังอยู่ในช่วงขาขึ้น
ถ้าปริมาณการผลิตด้านปศุสัตว์เพิ่มขึ้นไม่มากและต้นทุนด้านวัตถุดิบอาหารสัตว์ไม่ผันผวน
ราคาปศุสัตว์น่าจะออกมาดีอีกปีหนึ่งสำหรับเกษตรกรผู้เลี้ยงสัตว์

อุตสาหกรรมไก่เนื้อ ที่ผ่านมา มีช่วงกลางปีที่ราคาตกต่ำ แต่ปลายปีผลผลิตเริ่มลดลง ราคาจึงดีขึ้น
ภาพรวมเลยออกมาดี ส่วนใหญ่ไก่เนื้อผลิตเพื่อการส่งออก ปีที่ผ่านมาก็มีปริมาณการขายเพิ่มขึ้น
ปัญหาที่กระทบก็เป็นเรื่องแรงงานขาดแคลนสำหรับโรงชำแหละไก่
ค่าเงินบาทที่ผันผวนมีผลต่อรายได้สำหรับผู้ส่งออก ส่วนผู้ผลิตก็ยังพบปัญหาด้านต้นทุนวัตถุดิบที่แพงขึ้น
แต่คาดว่าแนวโน้มน่าจะดีขึ้น โดยเฉพาะไก่แปรรูป

ทางด้านสุกร ก็ยังเป็นปัญหาที่คนไทยยังบริโภคเนื้อสุกรค่อนข้างต่ำเมื่อเทียบกับประเทศเพื่อนบ้าน
และคนเลี้ยงสุกรโดยเฉพาะรายย่อยก็ลดหายไปเพราะต้นทุนการเลี้ยงสุกรสูงขึ้นมาก
โดยเฉพาะอาหารสัตว์และราคาน้ำมัน โดยเมื่อ 2-3 ปีที่ผ่านมาราคาสุกรก็ตกต่ำ
เพราะปริมาณล้นตลาด เนื่องจากไม่สามารถควบคุมปริมาณการเลี้ยงได้ โรคระบาดในปี 2553
ก็ทำให้ลูกสุกรและแม่สุกรเสียหาย ปริมาณผลผลติสุกรก็ลดลง ในปี 2554
ถ้าวัตถุดิบอาหารสัตว์ยังแพง ก็จะทำให้การเลี้ยงลดลงอีก แต่ในปีนี้กำลังการซื้ออาจจะเพิ่มขึ้น
เพราะการบริโภคภายในผลจากสภาวะเศรษฐกิจภายในที่อยู่ในช่วงขาขึ้น
ก็อาจทำราคาเนื้อสุกรเพิ่มสูงขึ้นได้

ไก่ไข่ ปี 2553 ที่ผ่านมาถือว่าอยู่ในเกณฑ์ที่ดี ราคาไข่ไก่เพิ่มจนทางการต้องเข้ามาควบคุม
สาเหตุเพราะผลผลิตออกมาน้อย จากการลดการนำเข้าพ่อแม่พันธุ์แม่ไก่ไข่ เมื่อ 2 ปีที่ผ่านมา
เนื่องจากไข่ล้นตลาด จึงมีผลกระทบถึงปัจจุบัน แต่พอราคาไข่ไก่ดีก็เริ่มแย่งกันผลิตแย่งกันขาย
ราคาก็กลับมาถูกอีก ความไม่สมดุลระหว่างความต้องการกับการผลิตไข่ทำให้ราคาไข่ขาดเสถียรภาพ
ส่งผลกระทบต่อรายได้เกษตรกร ต้นทุนที่ผ่านมาเพิ่มขึ้นมาโดยตลอด
โรคที่เกิดในไก่หลายโรคต้องดูแลเพราะมีผลทำให้ผลผลิตลดลงมาก และมีผลต่อต้นทุนด้วยเช่นกัน
ในปี 2554
การเปิดนำเข้าพ่อแม่พันธุ์ไก่ไข่เสรีก็คงจะมีผลต่อผลผลิตที่เพิ่มขึ้นและอาจจะกระทบต่อราคาไข่ในอนาคตอย่างแน่นอน

กุ้ง ปีที่แล้วดีขึ้นมาก และคงจะดีต่อเนื่องอีกปี ในปีนี้ ถ้าไม่ประสบกับปัญหาโรคระบาด
โรคติดต่อเหมือนประเทศคู่แข่ง กรณีประเทศอินโดนีเซียและอเมริกาใต้ ปัจจุบันก็ยังไม่ฟื้น
ปริมาณการผลิตทั้งโลกถึงแม้จะยังเพิ่มขึ้นก็ยังไม่เพียงพอกับความต้องการ
โดยเฉพาะประเทศนำเข้าทางยุโรป สหรัฐ จีน และญี่ปุ่น สินค้ากุ้งของไทยได้รับความนิยมมาก
ดูจากการนำเข้าที่เป็นสัดส่วนเพิ่มขึ้นมากว่าคู่แข่ง แสดงว่าคุณภาพกุ้งจากไทยเป็นที่ยอมรับ
ประสิทธิภาพการผลิตการป้องกันโรคที่ดีของเราตลอดจนต้นทุนการผลิตที่เหมาะสม
ทำให้เกษตรกรผู้เลี้ยงกุ้งปีที่ผ่านมาและปีนี้ประสบความสำเร็จเป็นอย่างดี
ขายได้ราคาและมีปริมาณเพียงพอกับความต้องการ
ในขณะที่ประเทศผู้ผลิตกุ้งหลายประเทศพบปัญหาจากผลผลิตลดลง
แต่ของเราคาดว่าปีนี้ผลผลิตจะเพิ่มขึ้นอย่างต่อเนื่องจากปีที่ผ่านมา

สำหรับสินค้าสัตว์เศรษฐกิจที่น่าสนใจ อีกตัวหนึ่งคือ ปลา ซึ่งปัจจุบันได้มีพัฒนาการเลี้ยง
การจัดการที่ดีขึ้นมาก แนวโน้มความต้องการบริโภคสูงขึ้นเรื่อยๆ
ซึ่งในการจับปลาจากแหล่งธรรมชาติโดยเฉพาะการจับปลาในทะเลเริ่มมีแนวโน้มลดลง
จึงต้องหันมาเลี้ยงเองเพิ่มขึ้น ที่ผ่านมาราคาค่อนข้างดี แต่ราคายังผันผวนไปตามธรรมชาติบ้าง
เช่นในกรณี ช่วงน้ำแล้ง หรือน้ำท่วม เป็นต้น ธุรกิจการเลี้ยงปลายังต้องการพัฒนา เพิ่มขึ้นไปอีก
เช่นเดียวกับไก่หรือกุ้งที่พัฒนาการเลี้ยงไปอย่างมากแล้ว

แนวโน้มด้านราคาอาหารสัตว์ในปีนี้ก็จะต้องเพิ่มขึ้นแน่นอนจากสภาวะต้นทุนวัตถุดิบที่เพิ่มขึ้นเนื่องจากผลพวงของปัญหาภัยแล้งและน้ำท่วมที่ผ่านมา
รวมถึงการขาดแคลนวัตถุดิบบางชนิดที่จะต้องถูกนำไปใช้เป็นพืชพลังงานทดแทน
ปัจจุบันแนวโน้มราคาน้ำมันเพิ่มขึ้นมาก การเปลี่ยนแปลงทางด้านภูมิอากาศที่มีผลกระทบทั่วโลก
ที่ผ่านมา รวมถึงภัยธรรมชาติที่รุนแรงขึ้นเรื่อยๆ ความต้องการใช้วัตถุดิบที่เพิ่มขึ้นตลอด
การบริโภคที่เพิ่มขึ้น จากเศรษฐกิจที่ขยายตัวอย่างรวดเร็วของประเทศจีน
ก็อาจจะมีผลกระทบต่อต้นทุนที่จะเกิดขึ้นในปีนี้และอนาคตต่อไป
แต่พอราคาดีก็เริ่มแย่งกันผลิตแย่งกันขาย ราคาก็กลับมาถูกอีก
ความไม่สมดุลระหว่างความต้องการกับการผลิตไข่ทำให้ราคาไข่ขาดเสถียร

3.3 การจัดหาผลิตภัณฑ์

  3.3.1 สถานที่ตั้งโรงงาน

  บริษัทมีสถานที่ตั้งโรงงานและกิจการฟาร์มของบริษัทและบริษัทย่อย ดังนี้

1) โรงงานอาหารสัตว์ที่จังหวัดสระบุรี

ตั้งอยู่เลขที่ 33/1 หมู่ 7 ถนนพหลโยธิน ตำบลดาวเรือง อำเภอเมือง จังหวัดสระบุรี
เป็นที่ดินของบริษัทมีเนื้อที่ทั้งหมดประมาณ 115 ไร่ ซึ่งเป็นที่ตั้งโรงงานผลิตอาหารสัตว์ของบริษัท
ลีพัฒนาอาหารสัตว์ จำกัด โดยมีโรงงาน แห่งที่ 1 กำลังการผลิตอาหารสัตว์บกประมาณ 144,000
ตันต่อปี เปิดดำเนินการเมื่อปี 2531 และโรงงานแห่งที่ 2 กำลังการผลิตอาหารสัตว์น้ำประมาณ
72,000 ตันต่อปี ใช้เงินลงทุนก่อสร้างโรงงานและซื้อเครื่องจักรประมาณ 160 ล้านบาท
เปิดดำเนินการเมื่อวันที่ 4 มกราคม 2550 โดยได้รับส่งเสริมการลงทุนจาก BOI
และมีไซโลที่สามารถเก็บข้าวโพดได้ 38,500 ตัน ของบริษัท ลีพัฒนาเกษตรมั่นคง จำกัด
เปิดดำเนินการเมื่อวันที่ 3 สิงหาคม 2548

2) โรงงานอาหารสัตว์ ที่จังหวัดเพชรบุรี

ตั้งอยู่ที่ตำบลห้วยท่าช้าง อำเภอเขาย้อย จังหวัดเพชรบุรี เป็นที่ดินของบริษัทมีเนื้อที่ทั้งหมดประมาณ
74 ไร่ เป็นโรงงานผลิตอาหารสัตว์แห่งใหม่ของบริษัท โดยได้รับการส่งเสริมการลงทุนจาก BOI
โรงงานที่ 1 มีกำลังการผลิตอาหารสัตว์บกเท่ากับ 216,000 ตันต่อปี
ใช้เงินทุนก่อสร้างโรงงานประมาณ 231 ล้านบาท เปิดดำเนินการเมื่อวันที่ 2 กันยายน 2539
โรงงานที่ 2 ผลิตอาหารสัตว์น้ำ (แห่งที่ 1) มีกำลังการผลิต เท่ากับ 72,000 ตันต่อปี
ใช้เงินลงทุนก่อสร้างโรงงานประมาณ 145 ล้านบาท เปิดดำเนินการเมื่อวันที่ 24 กรกฎาคม 2545
และโรงงานที่ 3 ผลิตอาหารสัตว์น้ำ (แห่งที่ 2) ใช้เงินลงทุนก่อสร้างประมาณ 85 ล้านบาท
เปิดดำเนินการเมื่อวันที่ 1 กรกฎาคม 2553

3) โครงการฟาร์มพ่อแม่พันธุ์ไก่ ที่จังหวัดเพชรบูรณ์

ตั้งอยู่ที่ตำบลดงขุย อำเภอชนแดน จังหวัดเพชรบูรณ์ เป็นที่ดินของบริษัทมีเนื้อที่ทั้งหมดประมาณ 641
ไร่ สำหรับผลิตลูกไก่เนื้อพันธุ์ดี ป้อนสู่ตลาดได้ประมาณ 200,000 ตัว/สัปดาห์หรือประมาณ 10
ล้านตัวต่อปี ใช้เงินลงทุนก่อสร้างประมาณ 80 ล้านบาท เปิดดำเนินการเมื่อปี 2537
ปัจจุบันหยุดดำเนินงานชั่วคราว เนื่องจากปัญหาโรคระบาดของไข้หวัดนก
โดยปัจจุบันให้ผู้ประกอบการรายอื่นเช่าดำเนินกิจการต่อ

4) โครงการฟาร์มทดลองลีพัฒนา ที่จังหวัดสระบุรี

ตั้งอยู่ที่ตำบลห้วยแห้ง อำเภอแก่งคอย จังหวัดสระบุรี เป็นที่ดินของบริษัทมีเนื้อที่ทั้งหมด ประมาณ
647 ไร่ วัตถุประสงค์เพื่อดำเนินการเลี้ยงสัตว์เพื่อทดลอง สำหรับสัตว์เศรษฐกิจต่าง ๆ เช่นไก่เนื้อ
เป็ดเนื้อ นกกระทา สุกรพันธุ์และสุกรขุน เป็นต้น
โดยมีฝ่ายวิชาการเป็นผู้กำหนดแนวทางและวิธีการทดลอง
เพื่อนำข้อมูลมาวิเคราะห์และใช้ประโยชน์ในการพัฒนาคุณภาพอาหารสัตว์ของบริษัท
เปิดดำเนินการเมื่อปี 2536

2.  กำลังการผลิตและปริมาณการผลิตจริง

บริษัทและบริษัทย่อยมีนโยบายการผลิตตามคำสั่งซื้อของลูกค้า (Customized product)
ซึ่งสร้างความแตกต่างในสินค้า และความหลากหลายของสูตรอาหาร อย่างไรก็ตาม
หากสภาพตลาดมีความต้องการใช้อาหารสัตว์เพิ่มมากขึ้น
บริษัทยังมีกำลังการผลิตที่สามารถรองรับการผลิตซึ่งมีปริมาณมาก ๆ (Mass Production) ได้ด้วย
อีกทั้งบริษัทยังมีแผนที่จะขยายกำลังการผลิตอาหารสัตว์
และเพิ่มถังไซโลเก็บข้าวโพดในช่วงฤดูกาลที่ข้าวโพดมีราคาต่ำ
เพื่อให้มีปริมาณการใช้วัตถุดิบได้ตลอดทั้งปีอย่างเพียงพอ รวมทั้งขยายโกดังเก็บสินค้าอาหารสัตว์
เพื่อเพิ่มพื้นที่ให้เพียงพอในการเก็บสต็อคสำหรับเตรียมขยายตลาด
โดยบริษัทจะทยอยออกผลิตภัณฑ์ในตราสินค้าใหม่ ๆ เพิ่มขึ้นด้วย ทั้งนี้ ในช่วง 3 ปีที่ผ่านมา
บริษัทและบริษัทย่อยมีกำลังการผลิตรวมและปริมาณการผลิตจริง สรุปได้ดังนี้

  -------------------------------- ------------ ------------ ------------
  โรงงานอาหารสัตว์                   ปี 2551       ปี 2552       ปี 2553

  กำลังการผลิตเต็มที่ ( หน่วย : ตัน )     504,000      504,000      504,000

  ปริมาณการผลิตจริง ( หน่วย : ตัน)      216,425      189,704      161,872

  การใช้กำลังการผลิต (%)              43           38           32
  -------------------------------- ------------ ------------ ------------

ในปี 2553 โรงงานผลิตอาหารสัตว์ทั้ง 4 แห่ง ได้เปิดดำเนินการแล้ว จะทำให้บริษัทและบริษัทย่อย
มีกำลังการผลิตอาหารสัตว์บกและอาหารสัตว์น้ำรวม 504,000 ตันต่อปี

3.3.3 การจัดหาวัตถุดิบที่สำคัญที่ใช้ในการผลิตอาหารสัตว์

การดำเนินงานของฝ่ายจัดซื้อที่ยึดตามมาตรฐานคุณภาพสากล ทั้งระบบบริหารงานคุณภาพ
(ISO9001) ระบบการจัดการสิ่งแวดล้อม (ISO 14001) ระบบ GMP และ HACCP
ฝ่ายจัดซื้อจึงมุ่งเน้นตามนโยบายของบริษัทในการสรรหาวัตถุดิบคุณภาพดีจากทุกแหล่งที่มีมาตรฐาน
ภายใต้ระบบการคัดเลือกผู้ขายที่มีประสิทธิภาพ
ทำให้ได้วัตถุดิบที่มีคุณภาพและราคาที่เหมาะสมเพื่อมาใช้ในกระบวนการผลิตอาหารสัตว์เพื่อส่งมอบให้กับลูกค้าของเรา
ซึ่งสิ่งเหล่านี้ทำให้ลูกค้าของเรามั่นใจได้ว่า ผลิตภัณฑ์อาหารสัตว์ที่ผลิตโดยบริษัทของเรานั้น
ใช้วัตถุดิบที่ดีที่สุดเสมอ

สถานการณ์กลุ่มแป้งของอาหารสัตว์ในปี 2553 ปรับตัวเพิ่มขึ้นจากปี 2552
จากผลของสภาพอากาศของโลกที่แปรปรวน ทั้งสภาพอากาศที่แห้งแล้งและปัญหาอุทกภัย
รวมไปถึงปัญหาศัตรูพืช ที่ล้วนแต่ส่งผลต่อการเพาะปลุกและผลผลิตสินค้าเกษตร
ขณะที่ความต้องการกลับเพิ่มสูงขึ้น ทั้งด้านการใช้เพื่อเป็นอาหารและด้านพลังงานทดแทน
ทำให้ผลผลิตมีแนวโน้มไม่เพียงพอกับความต้องการ โดยเฉพาะวัตถุดิบในกลุ่มข้าวโพด มันสำปะหลัง
ผลิตภัณฑ์ข้าว ในส่วนวัตถุดิบกลุ่มโปรตีน ในปี 2553 ปรับตัวลดลงจากภาพผลผลิตโลกเพิ่มขึ้น
และปัญหาอากาศแล้งกระทบต่อการเลี้ยงภายในประเทศ

แนวโน้มราคาวัตถุดิบปี 2554 ยังคงมีคุณภาพ เนื่องจากสภาพเศรษฐกิจโลกและเศรษฐกิจไทยดีขึ้น
รวมไปถึงสถานการณ์ราคาน้ำมันที่มีความผันผวนและจะส่งผลต่อภาวะเงินเฟ้อในกลุ่มประเทศหลัก
ซึ่งทำให้ราคาสินค้าในกลุ่มโภคภัณฑ์มีความผันผวนตาม
ประกอบกับสภาพการเพาะปลูกและผลผลิตที่คาดการณ์ว่าจะลดลงในกลุ่มสินค้าข้าวโพด มันสำปะหลัง
ผลิตภัณฑ์ถั่วเหลือง และกลุ่มโปรตีนจากสัตว์ผลกระทบโลกร้อนทำให้ผลผลิตโดยรวมลดลง

3.4 ผลกระทบต่อสิ่งแวดล้อม

กระบวนการผลิตอาหารสัตว์และฟาร์มไม่มีผลกระทบต่อสิ่งแวดล้อมยกเว้นมีปัญหาเรื่องฝุ่นและกลิ่นซึ่งปัจจุบันสามารถควบคุมได้
เนื่องจากได้มีการลงทุนในเครื่องจักรและอุปกรณ์ในการผลิตที่ทันสมัยตอนสร้างโรงงานไว้แล้ว
โดยมีการใช้ระบบกำจัดฝุ่นและเก็บฝุ่นที่เกิดจากกรรมวิธีการผลิตอย่างมีประสิทธิภาพ
เพื่อป้องกันมิให้เป็นสาเหตุสร้างความเดือดร้อนและเป็นอันตรายต่อสุขภาพ
หรือทำความเสียหายต่อทรัพย์สินของผู้อื่น
รวมทั้งมีการควบคุมมิให้มีกลิ่นเหม็นและเสียงดังออกนอกบริเวณโรงงานจนเป็นที่เดือดร้อนรำคาญต่อผู้อยู่ใกล้เคียง
แต่อย่างไรก็ตามพื้นที่ข้าง ๆ
บริเวณโรงงานของบริษัทส่วนใหญ่เป็นพื้นที่ว่างและใช้งานด้านเกษตรกรรม
ดังนั้นตลอดระยะเวลาตั้งแต่ที่บริษัทฯ
ดำเนินกิจการผลิตอาหารสัตว์มายังไม่เคยมีประวัติการกระทำความผิดหรือได้รับคำร้องเรียนหรือหนังสือเตือนเกี่ยวกับสิ่งแวดล้อม
โดยการควบคุมผลกระทบต่อสิ่งแวดล้อมสำหรับโรงงานอาหารสัตว์อยู่ภายใต้การควบคุมของกองควบคุมสิ่งแวดล้อม
กระทรวง อุตสาหกรรม
และเพื่อสร้างจิตสำนึกการรักษาสิ่งแวดล้อมต่อชุมชนและสังคมบริษัทจึงได้นำระบบการจัดการสิ่งแวดล้อม
ISO 14001 : 2004 มาใช้ในโรงงานผลิตอาหารสัตว์ทุกโรงงานของบริษัท

3.5 งานที่ยังไม่ได้ส่งมอบ

 งานที่ยังไม่ได้ส่งมอบไม่มี เนื่องจากบริษัทจะผลิตสินค้าเพื่อเก็บสต๊อคไว้ขายเท่านั้น